Raġel minn Singapore jammetti li huwa spija Ċiniż fl-Istati Uniti
Raġel minn Singapore ammetta li kien qed jaħdem bħala agent taċ-Ċina fl-Istati Uniti. Dan kien l-aħħar minn sensiela ta' ġrajjiet li qed ikomplu jkebbsu it-tensjoni bejn iż-żewġ pajjiżi. Jun Wei Yeo kien akkużat li uża l-konsulenza politika tiegħu fl-Amerka biex jikseb informazzjoni għas-servizzi sigrieti Ċinżi. L-Istati Uniti qalet li f'każ ieħor, riċerkatur Ċiniża li kienet akkużata li ħbiet ir-rabtiet tagħha mal-militar Ċiniż ,baqgħet tinżamm arrestata. Aktar kmieni, il-Gvern Ċiniż ordna l-għeluq tal-konsulat tal-Istati Uniti f'Chengu, mossa li qed titqies bħala ritaljazzjoni għall-għeluq tal-konsulat li kellha iċ-Ċina fi Houston, l-Istati Uniti. Is-Segretarju tal-Istat Amerikan Mike Pompeo qal li din d-deċiżjoni ttieħdet minħabba li ċ-Ċina kienet qed tisraq propjeta intelletwali, bil-Ministru tal-affarijiet barranin Ċiniż Wang Wenbin jgħid li din kienet biss waħda minn sensiela ta' gideb li l-Amerka qed tgħid kontra ċ-Ċina.